text: Se videoen: Her letter alle storkeungerne fra reden 
  22 juli 2018 kl. 14.49
  Alma, Anton og Line har alle fået luft under vingerne. Søndag klokken 14.11 lettede de alle tre fra reden. 
  Det er en tom storkerede, du lige nu ser, hvis du kigger på optagelserne fra webcammet, der filmer storkereden i Smedager.
  De tre stokeunger Alma, Anton og Line er alle i luften. Søndag klokken 14.11 lettede to af ungerne lige efter hinanden, og knap 10 sekunder efter tog den sidste storkeunge også mod til sig.
  Vendte tilbage efter 20 minutter
  Ved 14.30-tiden var den ene af ungerne allerede tilbage i reden igen, men fem minutter efter fik den igen smag for at udforske livet udenfor reden igen.
  Den ene af ungerne var også på eventyr i fredags. Her var den væk fra reden i fem timer. De to andre unger har ivrigt basket med vingerne de sidste par dage, men det var først i dag, de lettede fra reden.
  
  